open-index/open-wikipedia-markdown huggingface dataset:
ஒக்கைடோ பல்கலைக்கழகம்

**ஒக்கைடோ பல்கலைக்கழகம்** (யப்பானிய மொழி:北海道大学) யாப்பானிலுள்ள முன்னணித் தேசிய பல்கலைக்கழகங்களில் ஒன்றாகும். இது சப்போரோ நகரின் மத்தியில்  அமைந்துள்ளது. ஒக்கைடோ பல்கலைக்கழகம் 1876 இல் சப்போரோ விவசாயக் கல்லூரியாக அமெரிக்கரான வில்லியம் கிளார்க் என்பவரால் ஆரம்பிக்கப்பட்டது.

thumb|left|200px|பொறியிற்பீட முன் தோற்றம்

ஆரம்பத்தில் 24 மாணவர்களையும் 6 விரிவுரையாளர்களையும் கொண்டிருந்தது. இது 1918 ஏப்ரல் முதலாம் நாள், யப்பானின் 9 அரச பல்கலைக்கழகங்களில் ஒன்றாக மாற்றப்பட்டது. 1919 இல் மருத்துவ பீடம் நிறுவப்பட்டதோடு விவசாயக் கல்லூரி விவசாய பீடமாக மாற்றப்பட்டது. அதன் பின்னர் பல பீடங்கள் ஒன்றன்பின் ஒன்றாகத் தொடக்கப்பட்டு, 2006இல் மொத்தமாக 12 பீடங்களைக் கொண்டுள்ளது. 2004 முதல்  யப்பானின் தேசிய பல்கலைக்கழகக் கூட்டுத்தாபனச் சட்டத்தின் கீழ் நிதி தொடர்பாக தன்னாட்சியை கொண்டிருந்தாலும் யப்பான் கல்வி, கலாச்சார, விளையாட்டு, விஞ்ஞான தொழில்நுட்ப அமைச்சு முக்கிய அதிகாரத்தை செலுத்தி வருகின்றது.

## ஆதாரங்கள்
* ஒக்கைடோ பல்கலைக்கழக வெளியீடு. (மார்ச், 2005) *Handbook for International Students*

## வெளியிணைப்புகள்
*ஒக்கைடோ பல்கலைக்கழக தளம்  
*ஒக்கைடோ பல்கலைக்கழக வெளிநாட்டு மாணவர் அமைப்பு  

பகுப்பு:ஹொக்கைடோ
பகுப்பு:சப்பானியப் பல்கலைக்கழகங்கள்
பகுப்பு:1918 ஆம் ஆண்டில் ஏற்படுத்தப்பட்ட கல்வி நிறுவனங்கள்
திகம்பத்தான வாகன குண்டுதாக்குதல் 2006

**திகம்பத்தான வாகன குண்டுதாக்குதல்** என்பது அக்டோபர் 16,2006ல் தம்புள்ள மற்றும் ஹபரண நகரிற்கு அண்மித்த திகம்பத்தான எனும் இடத்தில் இலங்கை இராணுவ வாகனத் தொடரணியின் மீது வாகனத்தில் அதிசக்தி வாய்ந்த குண்டுகளை பொருத்திய விடுதலைப் புலிகளின் தற்கொலை குண்டுதாரி ஒருவரினால் நடத்தப்பட்ட குண்டுத்தாக்குதலாகும்.தொடரணியில் உள்ள 15 வாகனங்களில் விடுமுறையில் வீடு திரும்பும் இராணுவத்தினரும்,விடுமுறை முடிந்து கடமைக்கு திரும்பும் இராணுவத்தினருமாக 200 ற்கு மேற்பட்டவர்க (சில தகவலின்படி 340) சம்பவ இடத்தினில் காணப்பட்டனர்.குண்டுதாக்குதலின் விளைவாக 8 சிவிலியன் ஊழியர்கள் உட்பட 92ற்கும் 103 இடையான இராணுவத்தினர் கொல்லப்பட்டதுடன் 150 ற்கும் அதிகமானவர்கள் காயமடைந்தனர்.இவர்களில் மிக அதிகமானவர்கள் திருகோணமலை கடற்படைத்தளதில் பணிபுரியும் கடற்படையினராவார்கள்.இவர்கள் தவிர பாதசாரிகளும்,வியாபாரிகளும் காயமடைந்தனர்.133 இலங்கை இராணுவத்தினர் கொல்லப்பட்ட காரணமான யாழ் முகமாலை முறியடிப்புச் சமர் அடுத்து ஒரிரு தினங்களில் இடம்பெற்ற இத்தாக்குதல் இலங்கை இராணுவ படையினருக்கு மேலும் ஒர் பேரிழப்பினை தந்தது.இத்தாக்குதலுக்கு பதிலடியாக புலிகளின் கட்டுப்பாட்டு பகுதிகளில் இலங்கை விமான படையினரால் விமான குண்டு வீச்சுத் தாக்குதல் நிகழ்தப்பட்டது.புலிகளின் தகவலின் படி 2 பொது மக்கள் கொல்லப்பட்டும் 15 பேர் காயமடைந்துள்ளனர்.புலிகளின் இராணுவப் பேச்சாளர் இளந்திரையன் கருத்துத் தெரிவிக்கையில்*போர்க்களங்களுக்கு அப்பால் சிறிலங்கா இராணுவம் இலக்கு வைக்கப்படுவதற்கான வாய்ப்புக்களை நாம் மறுப்பதற்கில்லை* எனக் கூறினார்.

## இவற்றையும் பார்க்க
* தமிழீழ விடுதலைப் புலிகள்
* இலங்கை கடற்படை
* இலங்கை இனப்பிரச்சினைக் காலக்கோடு
* தமிழீழ விடுதலைப்புலிகளின் தாக்குதல்கள் பட்டியல்

## உசாவல்


## வெளி இணைப்புகள்
*சிறிலங்கா கடற்படை மீது தாக்குதல்: 102 பேர் பலி- 150 பேர் படுகாயம்-புதினம்
*Bomb blast in Habarana targets SLN vehicles, 99 killed, 150 wounded - Tamilnet
*தொடரும் தாக்குதல்களும் ஆங்கில ஊடகங்களின் அதிர்வலைகளும்-புதினம் 
*ஹபரணையில் வெடித்துச் சிதறிய சம்பூர் ஆக்கிரமிப்பு நோக்கம் ஆய்வுக்கட்டுரை-புதினம் 

பகுப்பு:நான்காம் ஈழப்போரில் தமிழீழ விடுதலைப் புலிகளின் தாக்குதல்கள்
பகுப்பு:இலங்கையில் பொதுமக்கள் படுகொலைகள்
ப. ஆப்டீன்

**ப. ஆப்டீன்** (11 நவம்பர் 1937 - 9 அக்டோபர் 2015) என்ற பஹார்டீன் ஆப்டீன், ஈழத்து தமிழ்க் கலை இலக்கிய துறையில் பங்காற்றி வரும் மலையக முஸ்லிம் படைப்பாளிகள் வரிசையில் கவனத்துக்குரிய ஒரு படைப்பாளி ஆவார். இவர் இலங்கையின் மலையகத்திலுள்ள நாவலப்பிட்டியைச் சேர்ந்தவர். மலாய் இனத்தில் பிறந்தவர்.

1962 ஆம் ஆண்டு இலங்கையில் வெளிவந்த *தமிழின்பம்* எனும் சிற்றிதழில் வந்த *உரிமையா? உனக்கா?* எனும் முதல் சிறுகதை மூலம் இலக்கிய உலகில் புகுந்தார். 1960 களில் வேலை காரணமாக நாவலப்பிட்டியில் பணியாற்றிய எழுத்தாளர் நந்தி அவர்களின் ஊக்குவிப்பாலும், மல்லிகை ஆசிரியர் டொமினிக் ஜீவாவின் தொடர்பாலும்  இலங்கை முற்போக்கு எழுத்தாளர் சங்கத்தில் இணைந்து செயற்பட்டு வந்தார். சிறுகதை, குறுநாவல், நாவல் எனப் பன்முக வடிவங்களின் மூலம் தனது படைப்பிலக்கிய பங்களிப்பினை கால் நூற்றாண்டுக்கு மேலாக ஈழத்து இலக்கியம் வழியாக பணியாற்றி வந்தவ இவரது பல படைப்புக்கள் ஆங்கிலம்,சிங்களம் போன்ற மொழிகளில் மொழி பெயர்க்கப்பட்டுள்ளன.

## வெளிவந்த நூல்கள்

* *இரவின் ராகங்கள்*- (சிறுகதைத் தொகுப்பு, மல்லிகைப்பந்தல் வெளியீடு, 1987, NCBH, தமிழ்நாடு மீள்பதிப்பு 1990)
* *கருக்கொண்ட மேகங்கள்*- (நாவல், ஆசிரியர் பதிப்பித்தது 1999)
* *நாம் பயணித்த புகைவண்டி*- (சிறுகதைத் தொகுப்பு, மல்லிகைப்பந்தல் 2003)
* *கொங்காணி* (சிறுகதைத் தொகுப்பு, கொடகே வெளியீடு, 2014)

## பரிசுகள், விருதுகள்

*1968 ஆம் ஆண்டு இலங்கை Y.M.M.A நடத்திய சிறுகதைப் போட்டியில் இவரது *சாந்தமும் சகிப்பும்* எனும் சிறுகதை பரிசினைப் பெற்றது.
*1975 ஆம் ஆண்டு பண்பாட்டு அமைச்சு நடத்திய சிறுகதைப் போட்டியில் இவரது *அவர்கள் காத்துக் கொண்டிருக்கிறார்கள்*எனும் சிறுகதை பரிசினைப் பெற்றது.
*1980 ஆம் ஆண்டு முஸ்லிம் சமய விவகார அமைச்சு நடத்திய சிறுகதைப் போட்டியில் இவரது *நீந்தத் துடிக்கும் மீன்குஞ்சுகள்*எனும் சிறுகதை பரிசினைப் பெற்றது.
* 1987  ஆம் ஆண்டு யாழ் இலக்கிய வட்டம்/இலங்கை இலக்கியப் பேரவை இணைந்து நடத்திய தேர்வில் இவரது *இரவின் ராகங்கள்* அவ்வாண்டுக்கான சிறந்த சிறுகதைத் தொகுப்புக்கான பரிசினைப் பெற்றது.
* 1999  ஆம் ஆண்டு யாழ் இலக்கிய வட்டம்/இலங்கை இலக்கியப் பேரவை இணைந்து நடத்திய தேர்வில் இவரது *கருக்கொண்ட மேகங்கள்* அவ்வாண்டுக்கான சிறந்த நாவலுக்கான பரிசினைப் பெற்றது.
* 2002 ஆம் ஆண்டு இலங்கை அரசு இவருக்கு கலாபூஷண விருது வழங்கியது.

பகுப்பு:இலங்கை முஸ்லிம் எழுத்தாளர்கள்
பகுப்பு:1937 பிறப்புகள்
பகுப்பு:2015 இறப்புகள்
பகுப்பு:இலங்கை மலையக எழுத்தாளர்கள்
பகுப்பு:இலங்கை மலாயர்
இசைப் பாடலின் பகுதிகள்

இசைப் பாடலின் பகுதிகளாக கீழ்க்காணுபவை உள்ளன.

## தாது
எந்த ஒரு பாடலை எடுத்துக் கொண்டாலும் அதற்குரிய சுரப்பகுதி *தாது* எனப்படும்.

உ-ம் : 

மேலே கொடுக்கப்பட்டுள்ள உதாரணத்தில் *"கா கா பா பா"* என்ற பகுதி தாதுவாக அமைகின்றது.

## மாது
சுரப்பகுதிக்குரிய சொற்பகுதி *சாகித்தியம்* அல்லது *மாது* என்று அழைக்கப்படுகிறது.

உ-ம் : 

மேலே கொடுக்கப்பட்டுள்ள உதாரணத்தில் *"வரவீணாம்"* என்ற பகுதி மாதுவாக அமைகின்றது.

பகுப்பு:கருநாடக இசை
ஸ்ரொபோன் டியோன்

**ஸ்ரொபோன் டியோன் (Stéphane Dion)** ஒரு முக்கிய கனடிய அரசியல்வாதியும் படிப்பாளரும் ஆவார்.  இவர் கனடிய அமைச்சராக பணியாற்றியவர்.  இவர் கனடிய நடுலைமைக் கட்சியின் தலைவராக டிசம்பர் 2, 2006 நடைபெற்ற கட்சித் தேர்தலில் தெரிவு செய்யப்பட்டார்.  
 
 
ஸ்ரொபோன் டியோன் கியூபெக் மாகாணத்தை பிறப்பிடமாக கொண்ட பிரேஞ்சு கனடியர்.  இவரது ஆங்கிலப் பேச்சு திறமை மட்டுப்படுத்ப்பட்டதே.  இவர் ஒரு கூட்டாட்சி ஆதரவாளர்.

பகுப்பு:கனடிய அரசியல்வாதிகள்
பகுப்பு:1955 பிறப்புகள்
பகுப்பு:வாழும் மக்கள்
மிசெல் பாச்செலெட்

**வெரோனிக்கா மிசெல் பாச்செலெட் ஹெரியா** (*Verónica Michelle Bachelet Jeria* /βeˈɾonika miˈtʃɛl batʃˈlet ˈçeɾja/, பிறப்பு: செப்டம்பர் 29, 1951) இருமுறை குடியரசுத் தலைவராகவிருந்த சிலி நாட்டின்   அரசியல்வாதி ஆவார். இவரே சிலியில் முதலாவது பெண் குடியரசுத் தலைவர். இவர் முதன்முதலாக 2006 ஆண்டில் இடம்பெற்ற தேர்தலில் தெரிவு செய்யப்பட்டார். இவர் மருத்தவத்தில் அறுவை மருத்துவம், குழந்தை மருத்துவம், நோய்ப்பரவல் ஆகிய துறைகளில் தேர்ச்சி பெற்றவர். படைத்துறை கோட்பாட்டு முறைகளிலும் தேர்ந்தவர். பெரும்பாலும் கத்தோலிக மதத்தைப் பின் பற்றும் சிலி நாட்டில் தன்னை கடவுள் உண்டா-இல்லையா என அறியா நிலைக்கொள்கை உடையவராக அறிவித்துள்ளவர். 2007 ஆண்டில் உலகில் மிகவும் வல்லமை மிக்க 100-பெண்மணிகள் வரிசையில் 27 ஆவதாக ஃவோர்ப்ஸ் ஆங்கில இதழ் இவரை சுட்டுகின்றது.

முதல்முறைப் பதவிக்காலம் முடிந்த பிறகு, அரசியல் சட்டப்படி, மீண்டும் தேர்தலில் நிற்கவியலாதபோது புதியதாக உருவாக்கப்பட்ட ஐ.நா. பாலினச் சமநிலை மற்றும் மகளிர் அதிகார மையத்தின் செயல் இயக்குநராக நியமிக்கப்பட்டார். திசம்பர் 2013இல் தம் நாட்டு குடியரசுத் தலைவர் தேர்தலில் மீளவும் போட்டியிட்டு 62% வாக்குகளுடன் வெற்றி பெற்றார். 1932ஆம் ஆண்டுக்குப் பிறகு இரண்டாம் முறை குடியரசுத் தலைவராகத் தேர்ந்தெடுக்கப்பட்டவர் இவரே என்ற பெருமை பெற்றார்.

ஆகத்து 2018இல் இவரை அடுத்துவரும் மனித உரிமைகள் ஆணையத்தின் உயர் ஆணையராக  ஐக்கிய நாடுகள் அவை நியமித்துள்ளது.

## வாழ்க்கை வரலாறு‍
இவர் ஒரு மிதவாத சோசலிஸ்ட் ஆவார். இவர் தேர்தல் கொள்கையாக திறந்த சந்தை கொள்கையை வரவேற்றும், அதேசமயம் வலுவான சமூகநலத் திட்டங்களை முன்வைத்தும் தேர்தலில் வென்றார். இவரது வெற்றி தென் அமெரிக்காவின் இடது சாரி சாய்வுக்கு ஒத்தானதாகவும் வலு சேர்ப்பதாகவும் அமைகின்றது.

### 2013 தேர்தல்
சிலியின் அடுத்த அதிபராக மிச்சேல் பாச்லெட் (62) தேர்வு செய்யப்பட்டுள்ளார். தற்போது 2வது முறையாக அதிபராக தேர்ந்தெ டுக்கப்பட்டுள்ளார். அடுத்த ஆண்டு மார்ச் 11ம் தேதி பதவி யேற்கிறார். நடைபெற்ற தேர்தலில் மொத்தம் 56 சதவீத வாக்குகள் பதிவாகியுள்ளன. இதில் பாச்லெட் 62.59 வாக்குகளும் அவரை எதிர்த்து போட்டியிட்ட மத்தேய் 37.40 சதவீத வாக்குகளும் பெற்றுள்ளதாக அந்நாட்டு தேசிய தேர்தல் வாரியம் அறிவித்துள்ளது.

## மேற்கோள்கள்

பகுப்பு:சிலி
பகுப்பு:தென் அமெரிக்க இடதுசாரி தலைவர்கள்
பகுப்பு:1951 பிறப்புகள்
பகுப்பு:வாழும் மக்கள்
பகுப்பு:அரசுத்தலைவர்கள்
பகுப்பு:நோய்ப்பரவலியலாளர்கள்
பகுப்பு:பெண் அரசுத் தலைவர்கள்
ராஃபாயெல் கொறேயா

**ரஃப்வேல் கோர்ரியா டெல்காடோ** (Rafael Correa Delgado) (பிறப்பு 6 ஏப்ரல் 1963) ஈக்குடோர் நாட்டின் ஜனதிபதியாக தேர்தெடுக்கப்பட்டிருக்கின்றார். இவர் பொருளியல் துறையில் முதுமானி பட்டம் பெற்றுவர். முன்னர் ஈக்குடோர் நாட்டின் நிதி அமைச்சராக கடைமையாற்றியவர்.

இவர் தன்னை humanist கிறிஸ்தவ இடது சாரி என்று அடையாளப்படுத்தி கொள்கின்றார். இவரது வெற்றி தென் அமெரிக்காவின் இடதுசாரிச் சாய்வுக்கு ஒத்தானதாகவும் பலம் சேர்ப்பதாகவும் அமைகின்றது.

பகுப்பு:எக்குவடோரின் அரசுத்தலைவர்கள்
பகுப்பு:தென் அமெரிக்க இடதுசாரி தலைவர்கள்
பகுப்பு:1963 பிறப்புகள்
பகுப்பு:வாழும் மக்கள்
தபுண்டு

உபுண்டு குனூ/லினக்ஸ் இல் சராசரி தமிழ் பயனர் ஒருவருக்கு தேவைப்படும் சகல வசதிகளையும் மென்பொருள் கருவிகளையும் தானாக நிறுவித்தரும் மென்பொருட் பொதியே **தபுண்டு** ஆகும்.

**தபுண்டு** என்ற பெயர் **தமிழ் உபுண்டு** என்பதன் சுருக்கமாகும்.

இப்பொதி மு. மயூரனால் உருவாக்கப்பட்டு 29-11-2006 அன்று வெளியிடப்பட்டது.

## கருத்தாக்கம்

உபுண்டு இயங்குதளம் பயன்பாட்டு எளிமையும், விநியோகிக்க வசதியானதாகவும்  தமிழ் பாவனைக்கான பல்வேறு ஆதரவுகளையும் கொண்டதாக உள்ளது. இவ்வியங்குதளத்தை  பரந்தளவான தமிழ்ப் பயனர் மட்டத்தில் கொண்டு செல்ல, மேலதிக தமிழ் வசதிகளை அவ்வியங்குதளத்தில் நிறுவிக்கொள்ள பின்பற்றப்பட வேண்டிய பல்வேறு சிக்கலான படிமுறைகள் எளிமைப்படுத்தப்படுவது அவசியம். இந்த அடிப்படையிலேயே இவ்வாறானதொரு பொதியின் தேவையும் உருவாக்கமும் உபுண்டு தமிழ்ப் பயனர் ஒருவர் மூலம்  நிகழவேண்டியிருந்தது.

கணினியில் தமிழை பயன்படுத்துவதை ஊக்குவிப்பதற்கும், இலகுபடுத்துவதற்கும் தற்போதுள்ள தெரிவுகளில் மிக எளிமையான ஒன்று உபுண்டு இயங்குதளத்தை நிறுவிக்கொள்வதாகும். இந்த அடிப்படையில் இப்பொதி கணித்தமிழ் பயன்பாட்டை வினைத்திறன் மிக்கதாக்கும் நோக்கத்தினையும் தன்னகத்தே கொண்டிருக்கிறது. இணைய வசதியை கொண்டிருக்காத கணினி ஒன்றில் உபுண்டுவை பயன்படுத்தும் ஒருவர் தமிழ் வசதிகளை நிறுவிக்கொள்ள எதிர்கொள்ளக்கூடிய சிரமங்களை முற்றாக தீர்த்து வைப்பதையும் இப்பொதி நோக்கமாக கொண்டிருக்கிறது

தபுண்டு நிறுவித்தரும் தமிழ் வசதிகள் அனைத்தையும் உள்ளடக்கி மறுதொகுப்பு செய்யப்பட்ட உபுண்டு இயங்குதள இறுவட்டினை உருவாக்க முடியும் என்றாலும், அது விநியோக வாய்ப்புக்களை மிகக்குறைந்த அளவே கொண்டிருக்கும்.

## வெளி இணைப்புகள்

* தபுண்டு வலைமனை.
*தபுண்டு - மூன்றே படிகளில் உபுண்டுவில் சகல தமிழ் வசதிகளும்

பகுப்பு:தமிழ் மென்பொருள்கள்
பகுப்பு:தமிழ் லினக்சு
டி. பி. எஸ். ஜெயராஜ்

**டேவிட் ஜெயராஜ்** (David Jeyaraj, பிறப்பு: மே 21,1954) கனடாவில் வசிக்கின்ற அரசியல் சார்பில்லாத ஒர் ஆங்கில ஊடகவியலாளர் ஆவார். ஆரம்பத்தில் இலங்கையில் வீரகேசரியில் பணியாற்றியவர். இவருடைய கட்டுரைகள் D.B.S Jeyaraj எனும் பெயரில் வெளிவருகின்றன. இலங்கைத் தமிழரான இவருடைய கட்டுரைகள் சண்டே லீடர், இந்து, புரொண்ட்லைன் ஆகிய பத்திரிகைகளில் வெளிவந்துள்ளன. தற்போது Transcurrents எனும் ஒரு வலைப்பதிவையும் பேணிவருகின்றார். பிபிசி மற்றும் கனேடிய வானொலி என்பவற்றில் இலங்கை தொடர்பான அரசியல் அலசல்களில் பங்குபற்றி வருகின்றார். தமிழ், ஆங்கிலம் ஆகிய இரு மொழியிலும் புலமை பெற்ற மிகச் சொற்பமான இலங்கைத் தமிழ் ஊடகவியலாளர்களில் இவரும் ஒருவர். 
 
## வெளி இணைப்புகள்
* D.B.S. Jeyaraj home page
* CBC profile of Jeyaraj

பகுப்பு:1954 பிறப்புகள்
பகுப்பு:யாழ்ப்பாணக் கல்லூரி பழைய மாணவர்கள்
பகுப்பு:கனடிய இலங்கைத் தமிழ் வம்சாவளி மக்கள்
பகுப்பு:வாழும் மக்கள்
பகுப்பு:இலங்கை மெதடிசக் கிறித்தவர்கள்
பகுப்பு:இலங்கைத் தமிழ் ஊடகவியலாளர்கள்
புலிட்சர் பரிசு

**புலிட்சர் பரிசு** என்பது, ஊடகவியல், இணைய ஊடகவியல், இலக்கியம், இசையமைப்பு என்பவற்றுக்காக ஐக்கிய அமெரிக்காவில் வழங்கப்படும் ஒரு விருது ஆகும். இது இத்துறைகளுக்கான மிக உயரிய விருதாகக் கருதப்படுகின்றது. இது நியூ யார்க் நகரத்தில், கொலம்பியா பல்கலைக்கழகத்தால் வழங்கப்பட்டு வருகிறது.

இத்துறைகளைச் சேர்ந்த இருபத்தொரு பிரிவுகளில் ஆண்டுதோறும் இப்பரிசுகள் வழங்கப்பட்டு வருகின்றன. இவற்றுள் இருபது பிரிவுகளுக்கான பரிசாக ஒவ்வொன்றும் 10,000 அமெரிக்க டாலர்களும், சான்றிதழும் வழங்கப்படுகின்றது. ஊடகவியல் துறை சார்ந்த பொதுச் சேவைப் பிரிவில், பரிசாக ஒரு தங்கப் பதக்கம் வழங்கப்படுகின்றது. இப்பரிசு, ஒரு செய்தி இதழ்களுக்கே வழங்கப்படுவதாயினும், ஒரு தனி மனிதருடைய பெயரும் பரிந்துரைக்கப்படலாம்.

இது, ஹங்கேரிய அமெரிக்கப் பத்திரிகையாளரும், செய்திப் பத்திரிகை வெளியீட்டாளருமாகிய ஜோசேப் புலிட்சர் என்பவரால் நிறுவப்பட்டது. 1911 ஆம் ஆண்டில் இவர் இறக்கும்போது இதற்காக ஒரு தொகைப் பணத்தைக் கொலம்பியாப் பல்கலைக்கழகத்துக்கு விட்டுச் சென்றார். இத் தொகையின் ஒரு பகுதியைக் கொண்டு 1912 ஆம் ஆண்டில் அப் பல்கலைக்கழகத்தின் பத்திரிகைத்துறைக் கல்விக்கழகம் (*School of Journalism*) தொடங்கப்பட்டது. முதலாவது புலிட்சர் பரிசு 1917 ஆம் ஆண்டு சூன் மாதம் நான்காம் நாள் வழங்கப்பட்டது. இப்பொழுது இது ஆண்டு தோறும் ஏப்ரல் மாதத்தில் அறிவிக்கப்படுகின்றது.

## மேற்கோள்கள்

பகுப்பு:ஊடகவியலாளர்களுக்கான விருதுகள்

பகுப்பு:பரிசுகளும் விருதுகளும்
ஜோசேப் புலிட்சர்

**ஜோசேப் புலிட்சர்** ஒரு ஹங்கேரிய அமெரிக்கப் பத்திரிகையாளரும், செய்திப்பத்திரிகை வெளியீட்டாளரும் ஆவார். இவர் தனது இறப்புக்குப் பின்னர் புலிட்சர் பரிசு உருவாக வழி வகுத்ததன் மூலம் புகழ் பெற்றார். முதன் முதலாக மஞ்சள் பத்திரிகையை அறிமுகப்படுத்தியவர்களில் இவரும் ஒருவர்.

புலிட்சர் ஹங்கேரியில் உள்ள மாக்கோ என்னுமிடத்தில் பிறந்தார். இவர் இராணுவத்தில் சேர விரும்பினாராயினும், இவரது பலவீனமான உடல்நிலையாலும், கண்பார்வைக் குறைவினாலும், இவர் ஆஸ்திரிய இராணுவத்தில் சேரமுடியாமல் போனது. அமெரிக்க உள்நாட்டுப் போரில் கலந்து கொள்வதற்காக 1864 ஆம் ஆண்டில் இவர் ஐக்கிய அமெரிக்காவுக்குச் சென்றார். போருக்குப் பின்னர், மிசூரியில் உள்ள சென் லூயிஸ் என்னுமிடத்தில் தங்கினார். அங்கே, வெஸ்ட்லிச் போஸ்ட் (Westliche Post) என்னும் ஜேர்மன் மொழிப் பத்திரிகையில் சேர்ந்து பணியாற்றினார். அவர் குடியரசுக் கட்சியில் சேர்ந்து, 1869 இல் மிசூரி மாநில சபைக்குத் தேர்ந்தெடுக்கப்பட்டார். 1872 இல், வெஸ்ட்லிச் போஸ்ட் பத்திரிகையை 3000 டாலருக்கு வாங்கினார். 1878 இல் சென் லூயிஸ் டிஸ்பச் (St. Louis Dispatch) என்னும் பத்திரிகையையும் 2700 டாலருக்கு வாங்கினார். இரண்டு பத்திரிகைகளையும் இணைத்து, சென் லூயிஸ் போஸ்ட் டிஸ்பச் (St. Louis Post-Dispatch) என்னும் பெயரில் தினப் பத்திரிகையாக நடத்தி வந்தார்.

பகுப்பு:பத்திரிகையாளர்கள்
பகுப்பு:1847 பிறப்புகள்
பகுப்பு:1911 இறப்புகள்
புனிதர்

**புனிதர்**, அல்லது** தூயர்** எனப்படுபவர் சமய நோக்கில் இவர் நன்மையை அல்லது விவாசத்தை வெளிப்படுகிறவராவார். இச்சொல் கத்தோலிக்க கிறிஸ்தவத்தில் பாவமற்றவரை அல்லது மோட்சம் சென்றதாக கருதப்படுபவர்களையும் மட்டும் குறிக்க பயன்படுத்தப்படுகிறது. பொதுவாக புனிதர் என்பவர் சமுதாயத்தால் நல்ல முன்னுதாரணமாக கணிக்கப்பட்டு, அவரது வாழ்க்கை ஏனையவரது வாழ்வின் ஈடேற்றத்துக்காக நினவு கூறப்படும். புனிதர் என்ற சொல் சமய நோக்கில்லாமல் பயன்படுத்தப்படும் சந்தர்ப்பங்களும் உள்ளன. புனிதர்கள் மக்களுக்காக கடவுளிடம் பரிந்து பேசுபவர்கள் என கத்தோலிக்கக் கிறிஸ்தவர்களால் நம்பப்படுகிறது.
உரோமன் கத்தோலிக்க திருச்சபையில் புனிதர் பட்டம் தற்போது திருத்தந்தையால் மட்டுமே அறிவிக்கப்படுகிறது. இவ்வறிவிப்பு இறந்த ஒரு மனிதர், அங்கீகரிக்கப் பட்ட புனிதர்களின் பட்டியலில் சேர்க்கப்பட்டுள்ளார் என்பதனைக் குறிக்கும்.
புனித தோமையார், புனித சவேரியார், புனித பதுவை அந்தோணியார், புனித குழந்தை இயேசுவின் திரேசம்மாள், புனித அருளானந்தர், புனித செபஸ்தியார் போன்றவர்கள் முக்கியமான புனிதர்களில் சிலராவர்.

## மேலும் காண்க
* புனிதர் பட்டமளிப்பு


பகுப்பு:கத்தோலிக்க இறையியல்
டெத் இன் காசா

**டெத் இன் காசா** (*Death in gaza*) 2004 ஆம் ஆண்டு வெளிவந்த ஆவணத் திரைப்படமாகும். காசாப்பகுதியில்  இஸ்லாமிய மக்களுக்கு ஏற்படும் இன்னல்களை மையமாக வைத்து  பிரித்தானியாவைச் சேர்ந்த ஜேம்ஸ் மில்லரால் நேரடியாக படம்பிடிக்கப்பட்ட இவ்விபரணப்படத்தின் படப்பிடிப்பின் போது இஸ்ரேலிய இராணுவத்தினால் ஜேம்ஸ் மில்லர் படுகொலை செய்யப் பட்டதாகத் அறியப்படுகிறது.

## வெளியிணைப்புகள்
*சர்வதேச திரைப்பட தரவுத் தளத்தில்

## மேற்கோள்கள்

பகுப்பு:ஆவணத் திரைப்படங்கள்
பகுப்பு:உண்மை நிகழ்வுகளைத் தழுவிய திரைப்படங்கள்
பகுப்பு:பிரித்தானிய திரைப்படங்கள்
ஆசை ஆசையாய்

***ஆசை ஆசையாய்*** (*Aasai Aasaiyai*) 2003 ஆம் ஆண்டு வெளிவந்த தமிழ்த் திரைப்படமாகும்.

## வகை
காதல்படம் / குடும்பப்படம்

## கதை

பிருந்தா ஷர்மி எவரையேனும் காதலிக்கின்றாரா என பிருந்தாவின் உறவினரால் கண்காணிப்பிற்காக வினோத் ஜீவா பணியமர்த்தப்படுகின்றார்.பின்னர் பிருந்தாவின் குணாதிசயங்களைப்பார்த்து வினோத் பிருந்தா மீது காதல் கொள்கின்றார்.பிருந்தாவிடம் தன் காதலைச் சொல்வதற்காக தபால்காரராகப் பணியினை ஏற்றுக்கொண்டு வெற்றுக் காகிதத்தினை வைத்து பிருந்தாவிடம் ஒவ்வொருமுறையும் தருகின்றார் வினோத் மேலும் யாரோ பிருந்தாவைக் காதலிக்கின்றான் எனவும் அவனே இவ்வாறு வெற்றுக்கடிதங்களினை
அனுப்புகின்றான் எனவும் பொய் கூறுகின்றார்.ஆனாலும் வினோத் தன்னைக் காதலிப்பதைப் புரிந்து கொள்கின்றார் பிருந்தா.பின்னர் தனது சகோதரியின் காதலித்தவருடன் ஓடிச்சென்ற காரணத்தினால் சகோதரியினை தலைமுழுகிய தந்தையின் நாசர் முன்கோபத்தின் காரணமாக பிருந்தாவும் வினோத்தும் கல்வியில் கவன்ம் செலுத்தி வாழ்க்கையில் முன்னேறும்வரை பிரிந்தே வாழ சத்தியம் பண்ணுகின்றனர்.அதன்படியே இருவரும் வாழ்க்கையில் முன்னிலையில் வருகின்றனர் அதே சமயம் பிருந்தாவிற்கு மணம் முடித்து வைப்பதற்கான ஏற்பாடுகளும் நடந்தேறியது.அச்சமயம் பிருந்தாவைக் கண்காணிக்கச் சொன்ன அவர் உறவினரால் பிருந்தா வினோத்தைக் காதலிப்பதென்ற உண்மை 
தெரியவருகின்றது மேலும் இவர்கள் எடுத்துக்கொண்ட இலட்சியப்பயணத்தினை அறிந்து வியக்கும் பிருந்தாவின் தந்தையும் வினோத்தினை தனது மருமகனாக ஏற்றுக்கொள்கின்றார்.

## மேற்கோள்கள்

பகுப்பு:2003 தமிழ்த் திரைப்படங்கள்‎
பகுப்பு:ஜீவா நடித்துள்ள திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:சிங்கமுத்து நடித்த திரைப்படங்கள்
பகுப்பு:ராகவா லாரன்ஸ் நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
தமிழ்த் திரைப்படத்தில் நகைச்சுவை

**தமிழ்த் திரைப்படத்தில் நகைச்சுவை** என்பது ஒரு முக்கிய அம்சமாகும்.  பாட்டு, சண்டை, காதல், பாசம், சோகம் ஆகிய அம்சங்களுடன் நகைச்சுவைக் காட்சிகளும் தமிழ்ப்படங்களின் இருக்கும் ஒரு வழமையான அம்சம்.  தமிழ்த் திரைப்படத்தில் நகைச்சுவைக் காட்சிகள் பொதுவாக மையக் கதையோட்டத்துடன் இறுகப் பிணையாமல் தனியான இழையாகவே இருப்பது இயல்பு.  

முழுநீள நகைச்சுவைப் படங்களும் தமிழில் உண்டு. இங்கு ஒரு திரைப்படத்தின் மையக் கதையோட்டம் நகைச்சுவையைத் தூண்டுவதையே குறியாக வைத்து நகர்த்தப்படும்.  

''
## பிரபல முழுநீள நகைச்சுவைப் படங்கள்
* சபாபதி
* இம்சை அரசன் 23ம் புலிகேசி (திரைப்படம்)
* தெனாலி
* பஞ்ச தந்திரம்
* பிஷ்கொத்

## தமிழ்த் திரைப்பட நகைச்சுவை நடிகர்கள் பட்டியல்
* விவேக்
* வடிவேலு
* பாண்டியராஜன்
* கவுண்டமணி
* செந்தில்
* சத்யராஜ்
* கமலஹாசன்
* பாக்யராஜ்
* எஸ். வி. சேகர்
* கிரேசி மோகன்
* ஜனகராஜ்
* லூஸ் மோகன்
* வி. கே. ராமசாமி
* வெண்ணிற ஆடை மூர்த்தி
* நாகேஷ்
* என். எஸ் கிருஸ்ணன் + ரி. எ. மதுரம்
* ரி. ஆர் ராமச்சந்திரன்
* மணிவண்ணன்
* ரமேஷ் கண்ணா
* தாமு
* கோவை சரளா
* மனோரமா
* பாண்டு
* பயில்வான் ரங்கநாதன்
* சார்லி
* வ்ய். ஜி. மகேந்திரன்
* மயில்சாமி

## வெளி இணைப்புகள்
* Comedy in Tamil Movies - Part I
* Tamil vs Hindi Cinema: 5. Comedians 
* Classic Tamil Comedy

பகுப்பு:தமிழ்த் திரைப்படத்துறை
பகுப்பு:தமிழ் நகைச்சுவை
ஆசிய விளையாட்டுப் போட்டிகள்

**ஆசிய விளையாட்டுப் போட்டிகள்** நான்காண்டுகளுக்கு ஒரு முறை ஆசிய நாடுகளின் விளையாட்டு வீரர்கள், வீராங்கனைகள் பங்குபெறும் விளையாட்டுப் போட்டிகளாகும். இப்போட்டிகள் *ஆசியாட்* (Asiad) என்றும் அழைக்கப்படுகின்றன. சர்வதேச ஒலிம்பிக் கூட்டமைப்பின் மேற்பார்வையில் ஆசிய ஒலிம்பிக் குழுவினரால் இப்போட்டிகள் நடத்தப்படுகின்றன. பதினோரு நாடுகள் பங்கு கொண்ட முதலாவது ஆசிய விளையாட்டுப் போட்டிகள் 1951 ஆம் ஆண்டு இந்தியாவின் தலை நகரான புது தில்லியில் நடைபெற்றறது.

## வரலாறு
இரண்டாம் உலகப் போருக்குப் பிறகு, ஆசியாவின் பல பகுதிகள் சுதந்திர நாடுகளாக மாறின. 1948 ஆம் ஆண்டு லண்டனில் நடைபெற்ற கோடைகால ஒலிம்பிக் போட்டிகளின் போது ஆசிய நாடுகளிடையே ஒரு விளையாட்டு போட்டியை நடத்த சீனா மற்றும் பிலிப்பைன்சு இடையே ஒரு உரையாடல் தொடங்கியது. இந்திய சர்வதேச ஒலிம்பிக் குழுவின் பிரதிநிதியான குரு தத் சோந்தி ஆசிய விளயாட்டுகளால் ஒற்றுமை மேம்படும் என நம்பினார். இவரின் யோசனையின் கீழ் ஆசிய தடகள கூட்டமைப்பு உருவாக்கப்பட்டது. இந்த புதிய அமைப்பிற்கான சாசனத்தை உருவாக்க ஆயத்தக் குழு ஒன்று அமைக்கப்பட்டது. 1949 ஆம் ஆண்டு பிப்ரவரி 13 ஆம் தேதி, ஆசிய தடகள சம்மேளனம் முறைப்படி தொடங்கப்பட்டது. முதலாவது ஆசிய விளையாட்டுப் போட்டிகள் 1951 ஆம் ஆண்டு இந்தியாவின் தலை நகரான புது தில்லியில் நடைபெறும் என அறிவிக்கப்பட்டது. இதில் பதினோரு நாடுகள் பங்கேற்றன. ஆசிய ஒலிம்பிக் கவுன்சில் நவம்பர் 1981 இல் உருவாக்கப்பட்டது. ஆசிய விளையாட்டு கூட்டமைப்பால் நடத்தப்பட்டு வந்த ஆசிய விளையாட்டு போட்டிகள் இனி இந்த புதிய அமைப்பால் நடத்தப்படும் என அறிவிக்கப்பட்டது.

## சின்னங்கள்
ஆசிய விளையாட்டு இயக்கம் ஆசிய விளையாட்டு சாசனத்தில் பொதிந்துள்ள இலட்சியங்களைக் குறிக்க சின்னங்களைப் பயன்படுத்துகிறது. 1949 ஆம் ஆண்டு ஆசிய விளையாட்டுக் கூட்டமைப்பு உருவாக்கப்பட்டதன் மூலம் குரு தத் சோந்தியால் வடிவமைக்கப்பட்டு முன்மொழியப்பட்ட ஆசிய விளையாட்டுப் பொன்மொழி "எவர் ஆன்வார்ட்" ஆகும். ஆசிய விளையாட்டு சின்னம் ஒரு வெள்ளை வட்டத்தை சுற்றி ௧௬ சிவப்பு நிற கதிர்களை கொண்டுள்ளது.

## பங்கேற்பு

ஆசியாவின் ஒலிம்பிக் கவுன்சில் உடன் இணைந்த அனைத்து 45 உறுப்பினர்களும் விளையாட்டுப் போட்டிகளில் பங்கேற்க தகுதியுடையவர்கள் ஆவர். வரலாற்றில், 46 தேசிய ஒலிம்பிக் குழுக்கள் போட்டியாளர்களை ஆசிய விளையாட்டுப் போட்டிகளுக்கு அனுப்பியுள்ளன. இஸ்ரேல் 1976 ஆம் ஆண்டு முதல் விளையாட்டுப் போட்டிகளில் இருந்து விலக்கப்பட்டுள்ளது. உலகின் எல்லா நாடுகளாலும் அங்கீகரிக்கப்படாத தைவான், பாலஸ்தீனம் மற்றும் சீனாவின் பகுதிகளான ஹாங்காங் மற்றும் மக்காவ் ஆகியவை ஆசிய விளையாட்டுப் போட்டிகளில் தனி நாடுகளாக பங்கேற்கின்றன. தைவான் 1990 முதல் சீன தைபே கொடியின் கீழ் விளையாட்டுப் போட்டிகளில் பங்கேற்கிறது. 2007 ஆம் ஆண்டில், ஆத்திரேலியா ஆசிய விளையாட்டுப் போட்டிகளில் பங்கேற்க விருப்பம் தெரிவித்த போதிலும், அது ஆசிய விளையாட்டு அமைப்பால் நிராகரிக்கப்பட்டது. இந்தியா, இந்தோனேசியா, சப்பான், பிலிப்பைன்சு, இலங்கை, சிங்கப்பூர் மற்றும் தாய்லாந்து ஆகிய ஏழு நாடுகள் மட்டுமே இதுவரை நடந்த அனைத்துப் போட்டிகளிலும் போட்டியிட்டுள்ளன.

## பதக்க பட்டியல்

## மேற்கோள்கள்

## வெளி இணைப்புகள்
* ஆசிய ஒலிம்பிக் குழு

பகுப்பு:ஆசிய விளையாட்டுப் போட்டிகள்
பாண்டிட் குயின்

**பாண்டிட் குயின்** (Bandit queen) 1994 ஆம் ஆண்டு வெளிவந்த ஹிந்தி மொழித் திரைப்படமாகும். சேகர் கபூர் இயக்கத்தில் வெளிவந்த இத்திரைப்படம் பூலான் தேவியின் வாழ்க்கை வரலாற்றினைச் சித்தரிக்கின்றது. இத்திரைப்படம் 1994 ஆம் ஆண்டின் ஆஸ்கார் விருதிற்குப் பரிந்துரைக்கப்பட்டது.

## வகை
உண்மைப்படம்

## துணுக்குகள்
*நிர்வாண, பாலியற்காட்சிகளிற்காக இத்திரைப்படம் இந்தியாவில் தடைசெய்யப்பட்டது.

## வெளியிணைப்புகள்
*சர்வதேச திரைப்பட தரவுத் தளத்தில்

பகுப்பு:1994 இந்தித் திரைப்படங்கள்
பகுப்பு:உண்மை நிகழ்வுகளைத் தழுவிய திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:இந்திய இந்தித் திரைப்படங்கள்
இனவரைவியல்

**இனவரைவியல்** (Ethnography) என்பது, கள ஆய்வுகளின் அடிப்படையில், மனித சமூகத் தோற்றப்பாடுகள் தொடர்பான பண்புநிலை விளக்கமாக அமையும் ஒருவகை எழுத்தாக்கம் ஆகும். தனிப்பட்ட இனக்குழு அல்லது மக்களைப்பற்றி எழுதுவது இனவரைவியல் எனலாம். ஒரு முறைமையின் பகுதிகளைத் தனித்தனியாக அணுகுவதன்மூலம் அம்முறைமையை அச்சொட்டாகப் புரிந்து கொள்ள முடியாது என்ற எண்ணக்கருத்தின் அடிப்படையில் உருவான ஒரு முழுதளாவிய ஆய்வு முறையின் விளைவுகளை இனவரைவியல் முன்வைக்கிறது. இனக்குழுபற்றிய முழுமையான ஆய்வு என்பதனால் இதனை இனக்குழுவியல் என்றும் குறிப்பிடலாம். இது, பயண எழுத்தாக்கம், குடியேற்றவாத அலுவலகங்களின் அறிக்கைகள் ஆகியவற்றுடன் முறைசார்ந்ததும், வரலாற்றுரீதியானதுமான தொடர்புகளைக் கொண்டுள்ளது. ஆரம்பகாலத்தில், பயணிகளும், புத்தாய்வாளரும், சமயம் பரப்புவதில் ஈடுபட்டிருந்த குருமாரும், குடியேற்றவாத அலுவலருமே இனக்குழுக்களைப் பற்றிய செய்திகளைத் தொகுத்தனர். இவர்கள் குறிப்பிட்ட துறையில் பயிற்சியற்றவர்கள் ஆதலால் இவர்களுடைய தொகுப்புக்கள் முழுமையானவையாகவோ அல்லது போதுமானவையாகவோ அமையவில்லை. பிற்காலத்தில் முறைப்படி பயிற்சிபெற்ற மானிடவியலாளர்கள் இதற்கெனவே மக்களிடம் சென்று ஆய்வுகளை மேற்கொண்டனர்.

## பண்பாட்டு மானிடவியலும், சமூக மானிடவியலும்

பண்பாட்டு மானிடவியலும், சமூக மானிடவியலும் பெரும்பாலும் இனவரைவியல் ஆய்வுகளின் அடிப்படையில் வளர்ந்தவையே. இத்துறைகள் சார்ந்த நூல்களும் பெரும்பாலும் இனவரைவியல் நூல்களே. புரொனிஸ்லோ மலினோவ்ஸ்கி எழுதிய *மேற்குப் பசிபிக்கின் ஆர்கோனெட்டுகள்* என்னும் நூல், ஈ, ஈ. இவான்ஸ் பிரிச்சாட் (E. E. Evans-Pritchard) என்பவரின் *நியுவர்* (The Nuer), மார்கிரட் மீட் (Margaret Mead) என்பவரின் *சமோவாவின் முதிர்ச்சி* என்னும் நூல், கிரெகரி பட்டெசன் (Gregory Bateson) என்பவரின் *நாவென்* என்பன இதற்குச் சிறந்த எடுத்துக்காட்டுகளாகும். பண்பாட்டு மானிடவியலில், பல இனவரைவியல் துணைத் துறைகள் உள்ளன.

## இவற்றையும் காண்க
* இனஒப்பாய்வியல்
* நாட்டார் வழக்காற்றியல்
* உள்ளியம் (மெய்யியல்)
* பங்குபற்றி அவதானித்தல்
* பண்பறி ஆய்வு

## மேற்கோள்கள்


பகுப்பு:மானிடவியல்
பகுப்பு:பண்பாட்டு மானிடவியல்
இன ஒப்பாய்வியல்

**இன ஒப்பாய்வியல்** (Ethnology) என்பது மானிடவியல் ஆய்வுமுறைகளில் ஒன்றாகும். இது வெவ்வேறு சமூகத்தவரின் நாட்டார் வழக்காறுகள், நம்பிக்கைகள், செயற்பாடுகள் என்பவை பற்றிய முறையான ஒப்பீட்டு ஆய்வு ஆகும். இது, இனம் நாட்டினம் ஆகியவை சார்ந்த மனிதப் பிரிவுகளின் தோற்றம், பரவல், தொழில்நுட்பம், மதம், மொழி, சமுதாய அமைப்புப் போன்றவற்றை ஒப்பிட்டுப் பகுப்பாய்வு செய்கின்றது.

## அறிவியல் துறை
குறித்த ஒரு பண்பாட்டுக் குழுவுடன் நேரடியான தொடர்புகொண்டு அந்த ஒரு குழுவைப்பற்றி ஆய்வு செய்வது இனவரைவியல் எனப்படுகிறது. இன ஒப்பாய்வியலின் நோக்கம், இவ்வாறு இனவரைவியலாளர்கள் பல்வேறு இனக்குழுக்களைப் பற்றித் தொகுத்த தகவல்களை ஒப்பிட்டு வேறுபடுத்திப் பார்ப்பது ஆகும். மனித வரலாற்றை மீட்டுருவாக்கல், இன ஒப்பாய்வியலின், பண்பாடுகளின் பொது அம்சங்களைக் கண்டறிதல், "மனித இயற்கை" தொடர்பில் பொதுமையாக்கங்களை உருவாக்குதல், என்பவற்றையும் இன ஒப்பாய்வியல் நோக்கமாகக் கொண்டுள்ளது. சில நாடுகளில் இன ஒப்பாய்வியல், வெவ்வேறான ஆய்வு முறைகளையும் கற்பித்தல் முறைகளையும் கொண்டு வளர்ச்சியுற்றது. ஐக்கிய அமெரிக்காவில் பண்பாட்டு மானிடவியலும், ஐக்கிய இராச்சியத்தில் சமூக மானிடவியலும் முதன்மைநிலைகளைப் பெற்றன. காலப்போக்கில் இம் மூன்று சொற்களுக்கும் இடையிலான வேறுபாடுகள் தெளிவற்றவை ஆகிவிட்டன. சிறப்பாக ஐரோப்பாவில், 18 ஆம் நூற்றாண்டின் பிற்பகுதியில் இருந்து இன ஒப்பாய்வியல் ஒரு தனியான கல்வித்துறையாகக் கருதப்பட்டு வருகிறது.

## குறிப்புகள்


## இவற்றையும் பார்க்கவும்
* மானிடவியல்
* இனவரைவியல்
* பண்பாடு
* இனச்சார்பியம்
* கூர்ப்புக் கொள்கை
* இனவாதம்

## வெளியிணைப்புகள்
* Languages உலகிலுள்ள மொழிகள், இனக்குழுக்கள் என்பவை பற்றி விளக்குகிறது. 
* மானிடவியல் பிரிவு, இயற்கை வரலாற்றுக்கான அமெரிக்க அருங்காட்சியகம் 
* தேசிய இன ஒப்பாய்வியல் அருங்காட்சியகம்  - ஒசாக்கா, சப்பான் 

பகுப்பு:இனங்கள்
தமிழ் விசை

**தமிழ் விசை** (TamilKey) கணினியில் தமிழில் எழுத உதவும் ஒரு ஃபயர் பாக்ஸ் நீட்சியாகும். இதனைத் 'தமிழா' அமைப்பைச் சேர்ந்த முகுந்தராஜின் முதலில் முயன்று வெளியிட்டார். பிறகு, Voice on Wings மேம்படுத்தித் தந்தார். தற்போது, கட்டற்ற தமிழ்க் கணிமைவைச் சேர்ந்த தகடூர் கோபியால் மேம்படுத்தப்பட்டு வருகிறது. இந்நீட்சி, அஞ்சல், தமிழ்நெட்99, பாமினி, புதிய, பழைய தமிழ்த் தட்டச்சு விசைப்பலகை தளக்கோலங்களை ஆதரிக்கிறது. இதனை பயன்படுத்த ஏதேனும் ஒரு ஒருங்குறி எழுத்துருவைக் கணினியில் நிறுவி இருக்க வேண்டும். இதனை பயர் பாக்சு தளத்தில் பதிவிறக்கலாம். தண்டர்பேர்ட் என்னும் மின்னஞ்சல் செயலிக்கான நீட்சியையும் இத்தளத்தில் பதிவிறக்கம் செய்து கொள்ளலாம்.

## இவற்றையும் பார்க்கவும்
* தமிழ் கணிமை செயலிகள் பட்டியல்
* தமிழ் விசைப்பலகை தளக்கோலங்கள்
* ஆங்கில ஒலியியல் முறை தமிழ் விசைப் பலகை

பகுப்பு:தமிழ்க் கணினி உள்ளீட்டு மென்பொருள்கள்
பகுப்பு:தமிழ் விசைப்பலகைகள்
துரை விஸ்வநாதன்

right|thumb|துரை விஸ்வநாதன்

**துரை விஸ்வநாதன்**, (*துரைவி*, பெப்ரவரி 28, 1931 - டிசம்பர் 21, 1998) ஈழத்தில் ஒரு தொழில் அதிபராக தன்னை ஸ்தாபித்துக் கொண்டவர். நல்லதொரு கலை இலக்கிய ரசிகராக மட்டுமின்றி, தனது உழைப்பால் *துரைவி* எனும் பதிப்பகம் அமைத்து  பல தமிழ் நூற்களை வெளியிட்டதோடு, பல வழிகளிலும் ஈழத்து கலை இலக்கியவாதிகளை ஊக்குவித்தவராவார்.

## வாழ்க்கைக் குறிப்பு

பெப்ரவரி 28, 1931   தமிழ் நாட்டு துறையூர் சிக்கத்தம்பூர் எனும் ஊரில்  பிறந்த துரை விஸ்வநாதன், 1945 ஆம் ஆண்டு தொழில் நிமிர்த்தம் இலங்கையில் குடியேறி, வியாபாரத் துறையில் தன்னை ஸ்தாபித்துக் கொண்டார். 1963 ஆம் ஆண்டு கண்டி நகரில் திருமணம் செய்து கொண்டார். 1966 ஆம் ஆண்டு ஜூன் மாதம்  மாத்தளையில் *ராணி கிரைண்டிங் மில்ஸ்* எனும் நிறுவனத்தை ஆரம்பித்தார். அதே ஊரில் 1967 ஆம் ஆண்டு *விஜயாஸ்* எனும் வியாபார நிறுவனத்தை தொடங்கினார்.1976ஆம் ஆண்டு கொழும்பு நகரில் *விஜயா ஜெனரல் ஸ்டோர்ஸ்* எனும் நிறுவனத்தை ஆரம்பித்தார். அந்த நாள் தொடக்கம் கலை இலக்கியப் படைப்புக்களைத் தேடிப் படிப்பதிலும், கலை இலக்கிய கூட்டங்களில் செல்வதிலும்  தணியாத ஆர்வம் கொண்ட அவர், தான் ரசித்த படைப்புக்களை தன் நாட்குறிப்பேட்டில் குறித்து வைக்கும் பழக்கம் கொண்டவராக இருந்தார். அந்த  ரசனையின் பயனாக மல்லிகை,ஆசிரியர் டொமினிக் ஜீவா , தெளிவத்தை ஜோசப் , பிரேம்ஜி ,ஆகியோரின் உறவும், இலங்கை முற்போக்கு எழுத்தாளர் சங்கம், போன்ற இயக்கத்தின் தொடர்பும்,அவரது கொழும்பு வியாபார நிறுவனத்தின் மேல் மாடியை  கலை இலக்கிய கூட்டங்கள்  நடக்கின்ற ஒரு மண்டபமாக உருவாக்க வைத்ததோடு, துரைவி  பதிப்பகத்தை உருவாக்கும் சிந்தனையை அவருக்குள் வித்திட்ட வைத்து, அவர் வாழும் காலத்தில். ஒன்பது நூற்களை குறிப்பாக, மலையக தமிழ் இலக்கியத்தின் பங்களிப்பு செய்யும் வகையிலான நூற்களை  துரைவி பதிப்பகத்தின் மூலம் அவரை வெளியிட்ட வைத்தது.

அத்தோடு, ஈழத்து தமிழ் கலை இலக்கிய உலகின் சாதனையாக ராஜ ஸ்ரீகாந்தன்  தினகரன்  பத்திரிகையின் ஆசிரியராக கடமையாற்றிய காலகட்டத்தில், தினகரனின் அனுசரணையுடன்  ரூபா 101,000.00 பரிசுத் தொகையாக அவரால் வழங்கப்படும் வகையிலான தேசிய ரீதியான சிறுகதைப் போட்டியை அறிவிக்க வைத்தார். ஆனால் அப்போட்டியின் முடிவுகள் வெளிவரும் முன்னதாகவே 1998 டிசம்பர் 21 அன்று துரை விஸ்வநாதன் காலமானார். அவரது மறைவுக்குப் பின்- அதே ஆண்டு அவரது புதல்வர் ராஜ் பிரசாத்தின் முயற்சியினால், அப்போட்டியில் தெரிவு செய்யப்பட்ட சிறுகதைகள் துரைவி பதிப்பக வெளியிடாக *பரிசு பெற்ற சிறுகதைகள்* எனும் தலைப்பில் நூலாக தினகரன் நிறுவனத்தின் மண்டபத்தில் நடந்த முதல் நூல் வெளியீட்டு விழா எனும் பெருமையை பெற்று வெளியிடப்பட்டது.

## விருதுகள்,கௌரவங்கள்

* 1996 ஆம் ஆண்டு ஒக்டோபர் மாதம் இலங்கை அரசினால் சமாதான நீதவான் நியமனம்.
* 1997 ஆம் ஆண்டு இலங்கை மத்திய மாகாண சாகித்திய விழாவில் கலாசார அமைச்சு விருது.
* 1997 ஆம் ஆண்டு கண்டி மக்கள் கலை இலக்கிய ஒன்றியம் **இலக்கியக்காவலர்** எனும் பட்டத்தினை அளித்து கௌரவித்தது.

## துரைவி பற்றிய நூல்

* *துரைவி நினைவலைகள்* (கட்டுரைத் தொகுப்பு, துரைவி பதிப்பகம், 2001)

## மேற்கோள்கள்

## வெளி இணைப்புகள்
* [  துரைவி எனும் இலக்கிய நேசகர்- [மேமன்கவி]]
* மரணத்தை வென்றவர் - ப. ஆப்தீன்

பகுப்பு:ஈழத்துப் பதிப்பாளர்கள்
பகுப்பு:மலையகத் தமிழ் நபர்கள்
பகுப்பு:மலையக இலக்கிய பதிப்பாளர்கள்
பகுப்பு:1931 பிறப்புகள்
பகுப்பு:1998 இறப்புகள்
வேலூர் சிப்பாய் எழுச்சி

**வேலூர் சிப்பாய் புரட்சி** அல்லது **வேலூர் சிப்பாய் எழுச்சி** ஜூலை 10, 1806 இல் தமிழ்நாட்டில் வேலூர்க் கோட்டையில் நிகழ்ந்த சிப்பாய் எழுச்சியைக் குறிக்கும் நிகழ்வாகும்.

## பின்புலம்
1805இல், வேலூர் கோட்டையில் இருந்த மெட்ராஸ் ரெஜிமெண்டை சார்ந்த தென்னிந்தியத் துருப்புகள் கலகத்தில் வெடித்தெழுந்தனர். அந்த வருடம், பிரித்தானிய ராணுவ அதிகாரி, இந்தியப் படைகள் விபூதி, நாமம் போன்ற சமய அடையாளங்களைப் போடக்கூடாது, தலையில் 'கிருதா'வை சீவ வேண்டும், காதில் தோடு போடக்கூடாது, மேலும் ஐரோப்பிய ராணுவ உடைகளை அணிய வேண்டும் என ஆணையிட்டார். சிப்பாய்கள் ஐரோப்பிய முறைப்படி குழாய் வடிவ தொப்பியைப் போட்டு அதில் தோல் பட்டையைப் போடவேண்டும் எனவும் உத்தரவு வந்தது. அதனால் அங்கிருந்த 1500 இந்து, முஸ்லிம் துருப்புக்கள் கோபமடைந்து, வெடித்தெழுந்தனர். அந்தக் கலகக்காரர்களின் தலைவர்களுக்கு 600 பிரம்படி கிடைத்தது. ஆனால் அது துருப்புக்களை இன்னும் கோபமூட்டியது. இதற்கிடையில், வேலூரில் சிறை வைக்கப் பட்டிருந்த திப்பு சுல்தானின் மகன்கள் துருப்புக்களுக்கு ஆரவாரம் கொடுத்துத் தூண்டி விட்டதாகச் சொல்லப் படுகிறது.

## புரட்சிப் போக்கு
10-7-1806 அதிகாலையில் பல ஆங்கிலேய அதிகாரிகள் அவர்கள் படுக்கையில் இருக்கும்போதே கொல்லப்பட்டனர். அங்கிருந்த 350 பிரித்தானிய ஆட்களில், 100 பேர் கொல்லப் பட்டனர். ஆனால் இந்தப் புரட்சி அரசியல், ராணுவ குறிக்கோள்களுடன் எழவில்லை. அதனால், இந்தியத் துருப்புக்களை, அதிகாரிகளைக் கொன்று களித்து வந்தனர். அவர்கள் வேலூர் கோட்டையின் கதவைக் கூட மூடவில்லை. இரண்டு நாட்களில், ஆர்காட்டிலிருந்த 19ம் சிறிய குதிரைப் படை (19த்  லைட்  ட்ரகூன்ஸ்) வேலூர் நோக்கிப் பாய்ந்து, வேலூர் கோட்டையைக் கைப்பற்றியது. அந்தச் சண்டையில் 350  துருப்புகள் உயிர் துறந்தன; அந்த அளவு காயமடைந்தனர். மற்ற இந்தியத் துருப்புக்களும் கைது செய்யப் பட்டனர். கைது செய்யப்பட்ட துருப்புகள் பீரங்கியின் வாயில் கயிற்றால் கட்டப்பட்டுச் சுட்டுக் கொல்லப்பட்டனர்.

## அஞ்சல் தலை
இச் சிப்பாய்ப் புரட்சி, 1857 பெரும் புரட்சிக்கு முன்னோடியாகும். இந்நிகழ்வின் ஞாபகமாக, இந்திய அரசு ஜூலை 2006ல், அஞ்சல் தலை வெளியிட்டது.
## இதனையும் காண்க
* பராக்பூர் கிளர்ச்சி
* சிப்பாய்க் கிளர்ச்சி, 1857

## மேற்கோள்கள்


## மேலும் படிக்க
* Raj; The making and unmaking of British India Page 133-134  - Lawrence James   Published 1997  by Penguins.

## வெளி இணைப்புகள்
* தபால்தலை வெளியிட்டதைப் பற்றி பி.பி.சி. செய்தி

பகுப்பு:இந்திய வரலாறு
பகுப்பு:இந்திய விடுதலைப் போராட்டம்
பகுப்பு:வேலூர் மாவட்டம்
பகுப்பு:இந்திய விடுதலைப் போரில் தமிழகம்
துணுக்காய்

**துணுக்காய்** முல்லைத்தீவு மாவட்டத்தில் அமைந்துள்ள ஓர் கிராமமாகும். இங்கு இரவு நேரத்தில் மின்சார வசதிகளை விடுதலைப் புலிகளின் மின்வழங்கல் சேவையே வழங்கியது. தொலைத் தொடர்புகளில் ஒரு சில மோட்டரோலாத் தொலைபேசிகள் உள்ள தொலைத் தொடர்புகளில் மிகவும் பின்தங்கிய பகுதியாகும்

## இவற்றையும் பார்க்கவும்
* துணுக்காய் பிரதேச செயலாளர் பிரிவு
* இலங்கையிலுள்ள நகரங்களின் பட்டியல்

பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
உலகின் மொத்த இணைய இணைப்புகள், 2006

உலகில் இணைய இணைப்பு உள்ள மொத்த மக்கள் தொகை பற்றிய தரவை பின்வரும் அட்டவணை தருகின்றது. இக் கணக்கெடுப்பு நவம்பர் 20, 2006 ஆம் திகதிக்குரியது. இந்தக் கணக்கெடுப்பின்  படி உலக மக்கள் தொகையில் 16.6 % மக்கள் இணைய இணைப்பினை உடையவர்கள். இவர்களில் பலர் மேலைநாடுகளில் வசிப்பவர்கள் என்பது இங்கு குறிப்பிடத்தக்கது. 


**கண்டங்கள்** **இணையம் <br>பயன்படுத்துவோர் ** 
ஆசியா **378,593,457**  
ஐரோப்பா**311,406,751** 
வட அமெரிக்கா**231,001,921** 
இலத்தீன் அமெரிக்கா/கரிபியன்**85,042,986** 
ஆப்பிரிக்கா**32,765,700** 
மத்திய கிழக்கு நாடுகள்**19,028,400** 
ஓசானியா/அவுஸ்திரேலியா**18,364,772** 

**மொத்தத்தொகை****1,076,203,987** 
**உலக மக்களின் மொத்தத்தொகை****6,499,697,060** 


## ஆதாரங்கள்


பகுப்பு:இணையமும் சமூகமும்
தமிழரசுக்கட்சியின் திருமலை மாநாடு

1956 ம் ஆண்டு ஆகஸ்ட் மாதம் திரிகோணமலை நகரில் நடத்தப்பட்ட சமஷ்டிக்கட்சி (தமிழரசுக் கட்சி) யின் முக்கியத்துவம் மிக்க மாநாடொன்றே **திருமலை மாநாடு** என்ற பெயரால் குறிப்பிட்டழைக்கப்படுகிறது.

1956ம் ஆண்டு ஜூன் மாதம் இலங்கையின் அரசாங்கத்தால் தனிச் சிங்களச் சட்டம் நிறைவேற்றப்பட்டதனை தொடர்ந்து இம்மாநாடு திரிகோணமலையில் நடத்தப்பட்டது.

## திருமலை மாநாட்டு தீர்மானம்

திருமலை மாநாட்டில் எடுக்கப்பட்ட தீர்மானம் பின்வருமாறு:

"தீங்கிழைப்பதாக அமைந்துள்ள இன்றைய ஒற்றையாட்சி முறை அகற்றப்பட்டு, தமிழ் மக்கள் பெரும்பான்மையினராக வாழும் பிரதேசங்கள் அனைத்தையும் உள்ளடக்கியதாகவும் ஒன்று அல்லது மேற்பட்ட பிரிவுகளைக் கொண்டதும் -  நாட்டின் ஒருமைப்பாட்டை உறுதி செய்வதும் - வெளியார் தலையீட்டிலிருந்து இலங்கையை பாதுகாப்பதை உறுதி செய்வதும் - சுயநிர்ணய உரிமையும் தன்னாதிக்கமும் உள்ளதும் பகுத்தறிவுக்கேற்றதுமான - இணையாட்சி முறையில் ஜனநாயக யாப்புமுறைக்குட்பட்டஒன்று அல்லது மேற்பட்ட மொழிவழி அரசுகளை உருவாக்கவேண்டும்"

## விமர்சனம்

சமஷ்டிக்கட்சி தனது அரசியல் நோக்கங்களிலிருந்து கீழிறங்கி நிற்கும் தளம்பல் நிலையை இத்தீர்மானம்  பிரதிபலிப்பதாக திருமலை மாநாட்டின் தீர்மானம் மீதான எதிர் நிலை விமர்சனம் ஒன்று முன்வைக்கப்படுகின்றது. ச்மஷ்டிக்கட்சியின் ஆரம்பிப்பு உரையின்போது இலங்கையில் ஒரு சிங்கள மாகாணமும் தமிழ் மாகாணமும் அமைந்து மத்திய அரசு ஒன்று ஏற்பட வேண்டும் என்ற கருத்து , கோரிக்கையாக வலுவாக முன்வைக்கப்பட்டது. ஆனால் திருமலை தீர்மானத்திலோ, அக்கோரிக்கையிலிருந்து கீழிறங்கி  **ஒன்று அல்லது மேற்பட்ட பிரிவுகளைக் கொண்டதும் ** என்ற வார்த்தையை பிரயோகித்திருப்பது குறித்தே இவ்விமர்சனம் முன்வைக்கப்படுகின்றது

## காலக்கோடுகள்

* இலங்கை இனப்பிரச்சினைக் காலக்கோடு

பகுப்பு:இலங்கை இனப்பிரச்சினை
குரோவ்

**குரோவ்** (Kurów; ()) தென் கிழக்கு போலந்தில் அமைந்துள்ள ஒரு கிராமம். 2,811 (2005 ஆம் ஆண்டில்) மக்கள் இங்கு வாழ்கின்றனர்.

## வரலாறு
left|thumb|போலந்தில் குரோவ் நகரம்
1431-1442 காலப்பகுதியில் இக்கிராமத்துக்கு நகரத்துக்கான உரிமை வழங்கப்பட்டது. அயல் நகரங்களில் இருந்து உணவு வணிகம் நடைபெறும் முக்கிய நகராக இருந்து வந்தது. பல தோல் பதனிடும் தொழிற்சாலைகள் இந்நகரத்தில் அமைந்திருந்தன. 16ஆம் நூற்றாண்டுகளில் கிறிஸ்தவ மத போதனைகளில் ஒன்றான கால்வினிசம் இங்கு பரவியிருந்தது. 1660களில் இக்கிராமத்தின் பலரும் *ஆரியனிசத்தைப்* () பின்பற்றினர்.

1795-இல் இந்நகரம் ஆஸ்திரியாவுடன் இணைக்கப்பட்டது. பின்னர் 1815-இல் போலந்துடன் இணைக்கப்பட்டது. 1831 பெப்ரவரியில் இங்கு இடம்பெற்ற கிளர்ச்சியின் போது, *யோசப் துவெர்னிக்கி* தலைமையிலான போலந்துப் படையினர் உருசியர்களைத் தோற்கடித்தனர். 1870-இல் இந்நகரம் தனது நகர அந்தஸ்தை இழந்தது. இன்றும் அந்த அந்தஸ்தை மீளப் பெற முடியவில்லை.

1939 செப்டம்பர் 9 இல் இரண்டாம் உலகப் போர் ஆரம்பத்தில் இந்நகரம் செருமனியரின் பெரும் தாக்குதலுக்கு உள்ளானது. மருத்துவமனை மீது நடத்தப்பட்ட குண்டுவீச்சில் பலர் கொல்லப்பட்டனர்.

போலந்தின் முன்னாள் கம்யூனிசத் தலைவரும் அதிபருமான *யாருசெல்ஸ்கி* இக்கிராமத்தில் பிறந்தவர்.

## அடிக்குறிப்பு

## வெளி இணைப்புகள்
* Kurów Wiki (pl)

பகுப்பு:போலந்தின் ஊர்களும் நகரங்களும்
த சிக்ஸ்த் சென்ஸ்

**த சிக்ஸ்த் சென்ஸ்** (The sixth sense, ஆறாம் அறிவு) 1999 ஆம் ஆண்டு வெளிவந்த ஆங்கிலத் திரைப்படமாகும். எம். நைட் ஷியாமளன் இயக்கத்தில் வெளிவந்த இத்திரைப்படத்தில் புரூஸ் வில்லிஸ், ஹாலே ஜோல் ஓஸ்மெண்ட் மற்றும் பலரும் நடித்துள்ளன்ர.

## வகை
மர்மப்படம் / பேய்ப்படம்

## கதை

மனோதத்துவ மருத்துவரான மால்கொம் குரோவ் (புரூஷ் வில்லிஸ்) மனநிலை பாதிக்கப்பட்டவெரனக் கருதப்படும் கோலிற்கு (ஹாலே ஜோல் ஓஸ்மெண்ட்) மருத்துவம் பார்ப்பதற்காகச் செல்கின்றார். அங்கு கோலும் தனக்கு இறந்த மனிதர்களுடன் தொடர்புள்ளதாகவும் அவர்களைத் தன்னால் அவதானிக்க முடிகின்றதெனவும் கூறுகின்றான். இவற்றைக் கேட்கும் குரோவும் அதிசயப்படுகின்றார். அதே சமயம் குரோவ் தன்னை நோக்கி ஆயுதம் ஏந்தி சுட வந்த நிர்வாண மனிதனைப் பற்றியும் நினைத்துக் கொள்கின்றார். கோளிற்கு ஆவியாகக் கருதப்படும் பெண்ணொருவருடன் தொடர்பு ஏற்படுகின்றது, அது தான் எவ்வாறு தனது தாயாரினால் விசம் வைத்துக்கொலை செய்யப்படுகின்றேன் என்பதனை விளக்கிக் கூறுகின்றது. இச்சம்பவத்தினை கோல் தனது தாயாருக்கு விளக்கும் சமயம் தாயார் ஆவிகள் வெறும் கட்டுக்கதை என நம்பமறுக்கின்றார். இருப்பினும் கோல் தனது தாயாரின் தாய் ஒருமுறை தாயாரின் நடனத்தினை மேடையில் கண்டுகளிக்க வந்துள்ளார் எனக்கூறவும் கோலின் தாயாரும் தனது மகனிடம் அரிய சக்தி இருப்பதனை உணர்கின்றார். கோலிற்கு வைத்தியம் பார்க்க வந்த குரோவும் தனது மனைவியடம் சென்று பேசச்சொல்லும் கோலின் சொற்கேட்டு அங்குசெல்லும் செல்கின்றார். அங்கு அவர் மனைவி நிகழ்படபிரதியினைப் பார்க்கும் சமயம் அப்பிரதியில் குரோவ் சுட்டு வீழ்த்தப்பட்டது புரிகின்றது. பின்னர் அவரும் ஒரு ஆவி என்பதே திரைக்கதையின் முடிவாகும்.

## வசூல்
* அமெரிக்காவில் - 293,501,675 மில்லியன் அமெரிக்க டாலர்கள்
* உலகளவில் - 672,806,292 மில்லியன் அமெரிக்க டாலர்கள்

## துணுக்குகள்
* உலகில் அதிக வசூல் சாதனையைனைப்பெற்ற திரைப்படங்கள் வரிசையில் 23 ஆம் இடத்தில் இத்திரைப்படம் உள்ளது குறிப்பிடத்தக்கது.
* இத்திரைப்படம் 6 ஆஸ்கார் விருதுகளிற்குப்பரிந்துரைக்கப்பட்டது.

## வெளியிணைப்புகள்
* சர்வதேச திரைப்பட தரவுத் தளத்தில்
* எம் நைட் ஷியாமளனின் அதிகாரப்பூர்வத் தளத்தில்

பகுப்பு:ஆங்கிலத் திரைப்படங்கள்
பகுப்பு:மர்மத் திரைப்படங்கள்
பகுப்பு:1999 திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:பிலடெல்பியாவில் படமாக்கப்பட்ட திரைப்படங்கள்
பகுப்பு:பென்சில்வேனியாவில் படமாக்கப்பட்ட திரைப்படங்கள்
அன்பிரேக்கபில்

**அன்பிரேக்கபில்** (Unbreakable) 2000ஆம் ஆண்டு வெளிவந்த ஆங்கில மொழித் திரைப்படமாகும்.எம், நைட் ஷியாமளன் இயக்கத்தில் வெளிவந்த இத்திரைப்படத்தில் புரூஷ் வில்லிஸ், சாமுவேல் எல். ஜாக்சன் மற்றும் பலர் நடித்துள்ளனர்.

## வகை
மர்மப்படம்

## வெளியிணைப்புகள்
* சர்வதேச திரைப்பட தரவுத் தளத்தில்

பகுப்பு:ஆங்கிலத் திரைப்படங்கள்
பகுப்பு:2000 திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:பிலடெல்பியாவில் படமாக்கப்பட்ட திரைப்படங்கள்
பகுப்பு:பென்சில்வேனியாவில் படமாக்கப்பட்ட திரைப்படங்கள்
டைட்டானிக் (திரைப்படம்)

*இக்கட்டுரை டைட்டானிக் [[திரைப்படம்]] பற்றியது. டைட்டானிக் என்ற [[கப்பல்|கப்பலை]]ப் பற்றி அறிய [[டைட்டானிக்]] கட்டுரையைப் பார்க்கவும்.*

**டைட்டானிக்** (Titanic) 1997 ஆம் ஆண்டு வெளிவந்த ஆங்கிலத் திரைப்படமாகும். ஜேம்ஸ் கேமரூன் இயக்கத்தில் வெளிவந்த இத்திரைப்படத்தில் லியோனார்டோ டிகாப்ரியோ, கேட் வின்ஸ்லெட் மற்றும் பலர் நடித்திருந்தனர்.

## கதை

பாரிய ஆடம்பரப் பயணிகள் கப்பலான *டைட்டானிக்*, அதன் முதற் பயணத்தின் போதே பனிப்பாறையுடன் மோதிக் கடலுள் அமிழ்ந்தது. ஆயிரக் கணக்கில் பயணிகள் இறந்து போன அந்த உண்மைச் சோகக் கதையைப் பின்னணியாகக் கொண்டு அமைந்ததே இதன் கதையாகும்.

1995 ஆம் ஆண்டில் அமிழ்ந்த ஆர்எம்எஸ் டைட்டானிக்கின் உண்மையான உடைந்த பகுதிகளைப் படம் எடுத்ததுடன், இந்தப் படத்தின் படப்பிடிப்புக்கள் தொடங்கின. இந்த உண்மைத் துன்பியல் கதையில் மக்களை ஊன்ற வைப்பதற்கு, ஒரு காதல் கதையை இயக்குநர் கேமரூன் உருவாக்கியிருந்தார். தற்காலக் காட்சிகள் அனைத்தும் *அக்கடமிக் ம்ஸ்டிஸ்லாவ் கெல்டிஷ்* (Akademik Mstislav Keldysh) என்னும் ரஷ்ய ஆய்வுக் கப்பலில் எடுக்கப்பட்டன. அமிழ்ந்த கப்பலின் மீளமைப்பு ஒன்று மெக்சிக்கோவில் உள்ள பிலேயாஸ் டி ரொசாரிட்டோ (Playas de Rosarito) என்னும் இடத்தில் கட்டப்பட்டது. கேமரூன், பல அளவுத்திட்ட மாதிரிகளையும், கணினியில் உருவாக்கப்பட்ட மாதிரியுருக்களையும் கப்பல் கடலுள் ஆழ்வதைக் காட்டுவதற்குப் பயன்படுத்தியுள்ளார். இத்திரைப்படமே அதுவரை எடுக்கப்பட்ட படங்களில் அதி கூடிய செலவு பிடித்த படம் ஆகும். இதற்கு நிதி வழங்கிய *பராமவுண்ட் பிக்சர்ஸ்* மற்றும் *20த் செஞ்சுரி ஃபோக்ஸ்* ஆகிய நிறுவனங்கள் சுமார் 200 மில்லியன் அமெரிக்க டாலர்களை இதற்காகச் செலவு செய்துள்ளன.

## வெளியீடு

தொடக்கத்தில் 1997 ஆம் ஆண்டு ஜூலை 2 ஆம் தேதி வெளியிடத் திட்டமிடப்பட்டிருந்த இப்படம் தயாரிப்புக்குப் பிந்திய தாமதங்கள் காரணமாக அவ்வாண்டு டிசம்பர் 19 ஆம் தேதியே வெளியிட முடிந்தது. இத் தாமதம் அறிவிக்கப்பட்டபோது, இப்படம் தோல்வி அடையப் போவதாகப் பத்திரிகைகள் நம்பின. எனினும் எதிர்பார்ப்புகளுக்கு மாறாக விமர்சன அடிப்படையிலும், வணிக அடிப்படையிலும் படம் பெரு வெற்றி பெற்றது. மிகக் கூடிய 14 அக்கடமி விருதுகளுக்கு நியமனம் செய்யப்பட்ட இப் படம், சிறந்த படத்துக்கான விருது உட்பட 11 விருதுகளை வென்றது. அத்துடன் உலகளாவிய அளவில், இதுவரை இல்லாதபடி, 1.8 பில்லியன் அமெரிக்க டாலர்கள் ஈட்டிச் சாதனை நிகழ்த்தியது.

## வகை
காதல்படம்
## இதையும் காண்க
டைட்டானிக் (1943 திரைப்படம்)

## வெளியிணைப்புகள்
* சர்வதேச திரைப்பட தரவுத் தளத்தில்

பகுப்பு:ஆங்கிலத் திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:1997 திரைப்படங்கள்
பகுப்பு:பாரமவுண்ட் பிக்சர்ஸ் திரைப்படங்கள்
பகுப்பு:20 ஆம் நூற்றாண்டு பாக்ஸ் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
த பியானிஸ்ட் (திரைப்படம்)

**த பியானிஸ்ட்** (The pianist) 2002 ஆம் ஆண்டு வெளிவந்த ஆங்கிலத் திரைப்படமாகும்.ரோமன் பொலான்ஸ்கி இயக்கத்தில் வெளிவந்த இத்திரைப்படத்தில் ஏட்ரியன் புரோடி, தோமஸ் கிரெட்ச்மன் மற்றும் பலர் நடித்திருந்தனர்.

## வகை
நாடகப்படம் / போர்ப்படம்

## விருதுகள்
### வென்ற விருதுகள்
* ஆஸ்கார் விருது சிறந்த நடிகர் - ஏட்ரியன் புரோடி
* ஆஸ்கார் விருது சிறந்த இயக்குநர் - ரோமன் போலான்ஸ்கி
* ஆஸ்கார் விருது சிறந்த திரைக்கதை - ரொனால்ட் ஹர்வுட்
* BAFTA விருது சிறந்த திரைப்படம்
* BAFTA விருது சிறந்த இயக்குநர் - ரோமன் போலான்ஸ்கி
* César விருது சிறந்த நடிகர்
* César விருது சிறந்த இயக்குநர்
* César விருது சிறந்த திரைப்படம்
* தங்கப்பனை விருது

### பரிந்துரைக்கப்பட்ட விருதுகள்
### ஆஸ்கார் விருது
* சிறந்த ஒளிப்பதிவு - பவெல் எடெல்மன்
* சிறந்த உடையலங்காரம் - அன்னா பி.செப்பெர்ட்
* சிறந்த படத்தொகுப்பு - ஹெர்வெ டி லுஸெ
* சிறந்த திரைப்படம்

### BAFTA விருது
* சிறந்த ஒளிப்பதிவு - பவெல் எடெல்மன்
* சிறந்த நடிகர் - ஏட்ரியன் புரோடி
* சிறந்த திரைக்கதை - ரொனால்ட் ஹார்வுட்
* சிறந்த ஒலிப்பதிவு - Jean-Marie Blondel, Dean Humphreys, Gérard Hardy
* சிறந்த கேமரா

## துணுக்குகள்
## வெளியிணைப்புகள்
* சர்வதேச திரைப்பட தரவுத் தளத்தில்
* அதிகாரப்பூர்வத் தளம் 

## மேற்கோள்கள்

பகுப்பு:ஆங்கிலத் திரைப்படங்கள்
பகுப்பு:2002 திரைப்படங்கள்
பகுப்பு:தங்கப் பனை விருது பெற்ற திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:பிரித்தானிய திரைப்படங்கள்
பகுப்பு:செருமானியத் திரைப்படங்கள்
பகுப்பு:பிரெஞ்சுத் திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
அக்குரெ:த ராத் ஒஃவ் கோட்

**அக்குரெ:த ராத் ஒஃவ் கோட்** (Aquirre:The wrath of God) 1972 ஆம் ஆண்டு வெளிவந்த செர்மானிய மொழித் திரைப்படமாகும்.

## துணுக்குகள்
* டைம் இதழின் நூறு சிறந்த திரைப்படங்களுள் ஒன்றாகத் தேர்ந்தெடுக்கப்பட்டுள்ளது இத்திரைப்படம்.

## குறிப்புகள்

## வெளியிணைப்புகள்
* சர்வதேச திரைப்பட தரவுத் தளத்தில்

பகுப்பு:டைம் இதழின் நூறு சிறந்த படங்கள்
பகுப்பு:செருமானியத் திரைப்படங்கள்
வோட்டர்வேர்ல்ட் (திரைப்படம்)

**வோட்டர்வேர்ல்ட்** (Waterworld) 1995 ஆம் ஆண்டு வெளிவந்த ஆங்கிலத் திரைப்படமாகும்.கெவின் ரினோல்ட்ஸ் இயக்கத்தில் வெளிவந்த இத்திரைப்படத்தில் கெவின் கோஸ்ட்னர்,ஜான் ட்ரிப்பில்ஹொம் மற்றும் பலர் நடித்திருந்தனர்.

## வகை
விஞ்ஞானப்படம்

## வெளியிணைப்புகள்
*சர்வதேச திரைப்பட தரவுத் தளத்தில்

பகுப்பு:ஆங்கிலத் திரைப்படங்கள்
பகுப்பு:1995 திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:அமெரிக்கத் திரைப்படங்கள்
ஃபயர் (திரைப்படம்)

**ஃபயர்** (*Fire*) 1996 ஆம் ஆண்டு வெளிவந்த திரைப்படமாகும். தீபா மேத்தா இயக்கத்தில் வெளிவந்த இத்திரைப்படத்தில் நந்திதா தாஸ், ஷபனா ஆஸ்மி மற்றும் ப்ரும் நடித்திருந்தனர்.

## வகை
சுதந்திரப்படம் / ஓரினச்சேர்க்கைப்படம்

## துணுக்குகள்
* இத்திரைப்படம் வெளியிடப்பட்ட நாளில் இந்து சமய அடிப்படைவாதிகளினால் திரையிடப்பட்ட திரையரங்குகள் மீது தாக்குதல்கள் நடத்தப்பட்டது.
* இந்தியாவில் இத்திரைப்படம் தற்காலிகமாகத் தடை செய்யப்பட்டது.

## மேற்கோள்கள்

## வெளியிணைப்புகள்
*சர்வதேச திரைப்பட தரவுத் தளத்தில்

பகுப்பு:அகனள் தொடர்பான திரைப்படங்கள்
பகுப்பு:சுதந்திரத் திரைப்படங்கள்
பகுப்பு:கனேடியத் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:ஃ என்ற எழுத்தால் தொடங்கும் கட்டுரைத் தலைப்புகள்
பகுப்பு:தகாத உறவு குறித்தான இந்தியத் திரைப்படங்கள்
பகுப்பு:ந.ந.ஈ.தி திரைப்படங்கள்
பகுப்பு:இந்திய ஆங்கிலத் திரைப்படங்கள்
ஜொய் பாபா ஃபெலுநாத்

***ஜொய் பாபா ஃபெலுநாத்*** (The Elephant God) 1978 ஆம் ஆண்டு வெளிவந்த வங்காள மொழித் திரைப்படமாகும்.சத்யஜித் ராய் இயக்கத்தில் வெளிவந்த இத்திரைப்படத்தில் சௌமித்ர சாட்டெர்ஜீ,சந்தோஷ் டத்தா மற்றும் பலர் நடித்திருந்தனர்.

## துணுக்குகள்
* ஃபெலுடா என்ற நாவலினை மையமாக வைத்து இத்திரைப்படம் எடுக்கப்பட்டது.

## வெளியிணைப்புகள்

*  சத்யஜித் ராயின் அதிகாரப்பூர்வத் தளத்தில் 

பகுப்பு:இந்திய வங்காளத் திரைப்படங்கள்
பகுப்பு:நூலட்டை விடுபட்ட நூல்கள்
ஜன ஆரான்ய

***ஜன ஆரான்ய*** *(The Middleman)* (1976) ஆம் ஆண்டு வெளிவந்த வங்காள மொழித் திரைப்படமாகும்.சத்யஜித் ராய் இயக்கத்தில் வெளிவந்த இத்திரைப்படத்தில் பிரதீப் முகெர்ஜீ,சத்ய பானெர்ஜீ மற்றும் பலர் நடித்திருந்தனர்.

## வகை

## கதை

## விருதுகள்

**[[1976]] [[தேசிய திரைப்பட விருதுகள், இந்தியா|தேசிய திரைப்பட விருது]] ([[இந்தியா]])** 
* வென்ற விருது - தங்க தாமரை விருது - சிறந்த இயக்குநர் - சத்யஜித் ராய்
## மேற்கோள்கள்

சத்யஜித் ராயின் அதிகாரப்பூர்வத் தளத்தில் 

## வெளியிணைப்புகள்
*சர்வதேச திரைப்பட தரவுத் தளத்தில்

பகுப்பு:இந்திய வங்காளத் திரைப்படங்கள்
ஞானசத்ரு

***ஞானசத்ரு*** 1989  ஆம் ஆண்டு வெளிவந்த வங்காள மொழித் திரைப்படமாகும்.சத்யஜித் ராய் இயக்கத்தில் வெளிவந்த இத்திரைப்படத்தில் சௌமித்ர சாட்டெர்ஜீ, ரும குஹா தகுர்டா மற்றும் பலர் நடித்திருந்தனர்.

## வெளியிணைப்புகள்
*சத்யஜித் ராயின் அதிகாரப்பூர்வத் தளத்தில் 

பகுப்பு:இந்திய வங்காளத் திரைப்படங்கள்
ஃபிஸா

***ஃபிஸா***  2000 ஆம் ஆண்டு வெளிவந்த ஹிந்தித் திரைப்படமாகும்.காலிட் முகமெட் இயக்கத்தில் வெளிவந்த இத்திரைப்படத்தில் ஹ்ரித்திக் ரோஷன்,கரிஷ்மா கபூர்,ஜெயா பாதுரி மற்றும் பலர் நடித்திருந்தனர்.

## 2000 ஃபிலிம்பேர் விருது
### வென்ற விருதுகள்
* சிறந்த நடிகை - கரிஷ்மா கபூர்
* சிறந்த துணை நடிகை - ஜெயா பச்சன்

### பரிந்துரைக்கப்பட்ட விருதுகள்
* சிறந்த நடிகர் - ஹ்ரித்திக் ரோஷன்
* சிறந்த ஒளிப்பதிவு - சந்தோஷ் சிவன்
* சிறந்த ஆண் பாடகர் - சோனு நிகாம் for "Tu Hawa Hai"
* சிறந்த பெண் பாடகர் - சுனிதி சௌகான்  "Mehboob Mere"
* சிறந்த இசையமைப்பாளர் - அனு மாலிக்
* சிறந்த பாடலாசிரியர் - கல்சார்  "Aaja Mahi"

## வெளியிணைப்புகள்
*சர்வதேச திரைப்படத் தரவு தளத்தில்

## மேற்கோள்கள்

பகுப்பு:2000 இந்தித் திரைப்படங்கள்
பகுப்பு:ஃ என்ற எழுத்தால் தொடங்கும் கட்டுரைத் தலைப்புகள்
பகுப்பு:இந்திய இந்தித் திரைப்படங்கள்
அசோகா (திரைப்படம்)

***அசோகா*** 2001 ஆம் ஆண்டு வெளிவந்த இந்தி மொழித் திரைப்படமாகும். சந்தோஷ் சிவன் இயக்கத்தில் வெளிவந்த இத்திரைப்படத்தில் ஷாருக்கான், ஜூஹி சௌவ்லா, அஜித் குமார் மற்றும் பலரும் நடித்திருந்தனர்.

## வகை
வரலாற்றுப்படம் / நாடகப்படம்

## விருதுகள்
* **வென்ற விருதுகள்**
** 2002 ஜபா விருது
* சிறந்த ஒளிப்பதிவு - சந்தோஷ் சிவன்
** 2002 பிலிம்பேர் விருது 
* சிறந்த ஒளிப்பதிவு - சந்தோஷ் சிவன்

## துணுக்குகள்
* அசோகன் சக்கரவர்த்தியின் வரலாற்றின் பின்னணியில் வெளிவந்தது இத்திரைப்படம்.

## வெளியிணைப்புகள்
* சர்வதேச திரைப்படத் தரவு தளத்தில்

## மேற்கோள்கள்

பகுப்பு:2001 இந்தித் திரைப்படங்கள்
பகுப்பு:வரலாற்றுத் திரைப்படங்கள்
பகுப்பு:அஜித் குமார் நடித்துள்ள திரைப்படங்கள்
பகுப்பு:இந்தியில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
பகுப்பு:இந்திய இந்தித் திரைப்படங்கள்
சிந்தா

**சிந்தா** (இந்தி: ज़ंदा) 2006 ஆம் ஆண்டு வெளிவந்த இந்தித் திரைப்படமாகும். சஞ்சேய் குப்தா இயக்கத்தில் வெளிவந்த இத்திரைப்படத்தில் சஞ்சய் தத், ஜோன் ஆப்ரஹாம் மற்றும் பலர் நடித்திருந்தனர்.

## வெளியிணைப்புகள்
*சர்வதேச திரைப்படத் தரவு தளத்தில்

## மேற்கோள்கள்

பகுப்பு:2006 இந்தித் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:இந்திய இந்தித் திரைப்படங்கள்
தால் (திரைப்படம்)

**தால்** (இந்தி: ताल, உருது: تال) 1999 ஆம் ஆண்டு வெளிவந்த இந்தித் திரைப்படமாகும். சுபாஷ்காய் இயக்கத்தில் வெளிவந்த இத்திரைப்படத்தில் ஐஸ்வர்யா ராய், அணில் கபூர்,   அக்ஷய் கண்ணா மற்றும் பலரும் நடித்திருந்தனர்.

## வகை
காதல்படம்

## கதை

## துணுக்குகள்
* திரைப்படத்தின் தமிழ்ப் பதிப்பில் ஐஸ்வர்யா ராய் இற்கு பின்னணி குரல் கலைஞர் சவிதா குரல் கொடுத்திருப்பார்.

## வெளியிணைப்புகள்
*சர்வதேச திரைப்பட தரவுத் தளத்தில்

பகுப்பு:1999 இந்தித் திரைப்படங்கள்
பகுப்பு:இந்தியில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
பகுப்பு:இந்திய இந்தித் திரைப்படங்கள்
காரே பைரே

***காரே பைரே*** (*The Home and the World*) 1984 ஆம் ஆண்டு வெளிவந்த வங்காள மொழித் திரைப்படமாகும்.சத்யஜித் ராய் இயக்கத்தில் வெளிவந்த இத்திரைப்படத்தில் சௌமித்ர சாட்டெர்ஜீ,விக்டர் பானெர்ஜீ மற்றும் பலர் நடித்திருந்தனர்.

## வெளியிணைப்புகள்
* சத்யஜித் ராயின் அதிகாரப்பூர்வத் தளத்தில் 

பகுப்பு:இந்திய வங்காளத் திரைப்படங்கள்
பகுப்பு:இந்திய ஆங்கிலத் திரைப்படங்கள்
சாத்கதி

***சாத்கதி*** (The Deliverance)  1981 ஆம் ஆண்டு தொலைக்காட்சியில் வெளியிடப்பட்ட திரைப்படமகும். சத்யஜித் ராய் இயக்கத்தில் வெளிவந்த இத்தொலைக்காட்சித் திரைப்படத்தில் ஓம் பூரி,ஸ்மிதா பட்டில் மற்றும் பலர் நடித்திருந்தனர்.

## வகை

## கதை

## வெளியிணைப்புகள்
*சர்வதேச திரைப்படத் தரவுத் தளத்தில்
*சத்யஜித் ராயின் அதிகாரப்பூர்வத் தளத்தில் 

பகுப்பு:தொலைக்காட்சித் திரைப்படங்கள்
இசுபேசு யாம்

**இசுபேசு யாம்**  1996 ஆம் ஆண்டு வெளிவந்த ஆங்கிலத் திரைப்படமாகும்.ஜோ பிட்கா இயக்கத்தில் வெளிவந்த இத்திரைப்படத்தில் மைக்கேல் ஜோர்டன்,வேன் நைட் மற்றும் பலர் நடித்திருந்தனர்.
## வகை
இயக்கமூட்டியபடம் / சிறுவர்படம்

## கதை

## துணுக்குகள்

## வெளியிணைப்புகள்
* ஸ்பேஸ் ஜாம் 
* அதிகாரப்பூர்வத் தளம்

பகுப்பு:ஆங்கிலத் திரைப்படங்கள்
பகுப்பு:1996 திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க அசைவூட்டத் திரைப்படங்கள்
பகுப்பு:கலிபோர்னியாவில் படமாக்கப்பட்ட திரைப்படங்கள்
பகுப்பு:வார்னர் புரோஸ். திரைப்படங்கள்